和子瞻鳳翔八觀八首 秦穆公墓
作者：蘇轍
朝代：宋

paragraphs: 泉上秦伯墳，下埋三良士。
三良百夫特，豈爲無益死。
當年不幸見迫脅，詩人尚記臨穴惴。
豈如田橫海中客，中原皆漢無報所。
秦國吞西周，康公穆公子。
盡力事康公，穆公不爲負。
豈必殺身從之遊，夫子乃以侯嬴所爲疑三子。
王澤既未竭，君子不爲詭。
三良狥秦穆，要自不得已。